Theo van Doesburg
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
Theo van Doesburg var en nederlandsk maler, billedhugger og arkitekt. Han var en av den nederlandske De Stijl-gruppens viktigste medlemmer.
Han sluttet seg tidlig til Piet Mondrian, og skapte sammen med ham rundt 1916 det strengt plangeometriske malerstilen som kalles neoplastisismen.Van Doesburg var med på å danne De Stijl-gruppen i 1917. Han redigerte tidsskriftet De Stijl til sin død, og var en av gruppens ledende teoretikere og agitatorer.Fra 1924 utviklet hans maleri seg videre fra neoplastisismen, Han opptok nye elementer og nærmet seg purismen. I 1930 dannet han sammen med Jean Hélion og Otto G. Carlsund gruppen Art Concret.Han arbeidet også som arkitekt, og var i det ytre formspråk en av funksjonalismens pionerer.Van Doesburg utgav Grundbegriffe der neuen gestaltenden Kunst (1924). Les mer i Store norske leksikon De Stijl Kunst i Nederland konkretisme Litteratur Fabre, Gladys. Theo van Doesburg: A New Expression of Life, Art, and Technology. Yale University Press. 2016.